# data[].attributes.body
A normandiai partraszállás a második világháború egyik legfontosabb hadművelete volt, melynek során a szövetséges csapatok partra szálltak a náci Németország által megszállt Normandiában, új nyugati frontot nyitva a háborúban.

# data[].attributes.body
Erwin Rommel tábornagy a következőket mondta 1944.április 22-én:

Higgye el, Lang, a partraszállás első huszonnégy órája döntő lesz… Németország sorsa akkor dől el… a szövetségeseknek is, a németeknek is az lesz a leghosszabb nap.

# data[].attributes.body
1943 januárjában Churchill és Roosevelt találkozót tartottak Casablancában egy második front megnyitásának lehetőségeiről. A választás Normandiára esett.

Közben az amerikai csapatok már Angliában gyülekeztek Eisenhower tábornok vezetésével.

1943 augusztusában Churchill és Roosevelt ismét találkoztak, és 1944 májusára tűzték ki a támadás időpontját.

# data[].attributes.body
Tavasz beköszöntével beindult a gyakorlás. Minden katona ideje edzéssel, és gyakorlással telt el. Április 25-én felpakolták a csapatokat és a felszerelést Brixham-kikötőnél.

Két nap rakodás után végre elindultak. A főpróbát végző amerikai hajóhad véletlenül egy 9 torpedónaszádból álló német hajórajra bukkant. A németek megragadták a lehetőséget, torpedókat vetettek be, majd a sötétség leple alatt elmenekültek. Körülbelül 700 ember vesztette életét.

# data[].attributes.body
A hadművelet az Overlord (hűbérúr) fedőnevet kapta.
A hadművelet nagy részben azért lehetett sikeres, mert a németek azt hitték, hogy a partraszállás a Somme-tól északra fog bekövetkezni.
Ennek több oka volt:

1. Az átkelés itt volt a legrövidebb.

2. A légierő támogatása itt érvényesülhetett a legjobban.

3. A Ruhr-vidék – Németország gazdasági szíve – felé is itt vezetett a legrövidebb út.

4. A Jubileum hadművelet.

# data[].attributes.body
Churchill egy beszélgetés alkalmával ezt mondta Eisenhowernek:

Ha Ön a tél beálltáig olyan hídfővel rendelkezik, amely a Szajna torkolattól Cherbourgig és a Bretagne-i félszigetig terjed és 36 hadosztálya lesz odaát, akkor ezt győzelemnek fogom tekinteni. Ha pedig Le Havre-t is beveszi addig, akkor döntő győzelemnek.

Erre Eisenhower válasza ez volt:

Karácsonyra a Rajnánál leszünk

# data[].attributes.body
A Szovjetunió ellen megfeszített háborút viselő Németországnak nem volt elegendő ereje és eszköze ahhoz, hogy az Atlanti-óceán partján szilárd védelmet hozzon létre.

Alfred Jodl vezérezredes, az OKW hadműveleti főnöke helyzetmegítélésében rámutatott, hogy az adott körülmények között nem lehet 2600 km-es arcvonalon a védelmet mélységben megszervezni.

Az Atlanti fal erődjeiben összesen 2692 különböző kaliberű löveget tudtak összevonni, így az átlagos tüzérségi sűrűség kilométerenként csak 1 löveg volt.